Кочкор чопо кени

Кочкор чопо кени Нарын облусунун Кочкор районунда, Көк-Жар кыштагынан 4 км түштүк-батыш тарапта, деңиз деңгээлинен 1840 м бийиктикте. 1955-ж. геол. чалгындоо жүргүзүлгөн. Кен Үкөк суусун бойлой жайгашып, антропогендин аллювий чөгүндүсүнөн пайда болгон кумайлуу чоподон турат. Арасында линза сымал кум-шагыл кездешет. Кумайлуу чопо катмарынын калындыгы 4,5 – 4,9 м. Гранулометриялык курамы: 0,001 мм – 7,4%, 0,001–0,005 мм – 26,78%, 0,005–0,001 мм – 18,96%, 0,01–0,05 мм – 34,6%, 0,05–0,25 мм – 7,31%, 0,25–1,0 мм – 1,28%, 1 ммден кесеги – 1%ке чейин. Ийилгичтиги 8,7–15,4%. Ным сиңиримдүүлүгү 16,6 – 1,78%. "100" маркасындагы кирпич жана курулуш черепицасын алууга болот. Запасы А категориясы боюнча 358 миң м3. 1996-жылга карата запасы А категориясы боюнча 277 миң м3.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары